મોરબીના પીપળી રોડ પર આવેલ શિવપાર્ક સોસાયટીમાં રહેતા જીગ્નેશભાઈ બળવંતરાય દવેના પત્ની સાહેદ બાઈ સાથે આરોપી સ્મિતાબેન દિલીપભાઈ ને નળના પાણી બાબતે બોલાચાલી થતા આરોપી સ્મિતાબેનએ આરોપી જયદેવસિંહ જાડેજા, શક્તિસિંહ ઉર્ફે ભાણુંભા અને લાલ પટેલને ફોન કરી બોલાવી તમામ આરોપીઓએ એક સંપ કરી ફરિયાદી જીગ્નેશભાઈના રહેણાંક મકાનના ફળિયામાં ગેરકાયદેસર પ્રવેશ કરી ફરિયાદી જીગ્નેશભાઈના પત્નીને આરોપી સ્મિતાબેને ગાળો આપી જપાજપી કરી કરી લાફો મારી, રીખોડીયા ભરી તથા આરોપી જયદેવસિંહ જાડેજા અને શક્તિસિંહએ ફરિયાદી જીગ્નેશભાઈ તથા સાહેદને લાકડાના ધોકા, કપડામાં પાણા બાંધેલી પોટલીથી મારમારી ફરિયાદી જીગ્નેશભાઈને તથા તેના દીકરા દર્શનને માથામાં ઈજાઓ કરી મુંઢમાર મારી જાનથી મારી નાખવાની ધમકી આપી ફરિયાદી જીગ્નેશભાઈના શેરીમાં પડેલ વાહનોની તોડફોડ કરી નુકશાની કરી હોવાની ફરિયાદ જીગ્નેશભાઈએ મોરબી તાલુકા પોલીસ મથકમાં નોંધાવી છે.